Guruhli tadqiqot texnologiyasi

|
Guruhli tadqiqot texnologiyasi
|
bet | 162/225 | Sana | 25.11.2023 | Hajmi | 1,49 Mb. | | #105226 |
Bog'liq 3 02 Informatika fanini o\'qitish metodikasi(1) (2)Guruhli tadqiqot texnologiyasi Ushbu ishning o’ziga xosligi - noformal belgilari bo’yicha guruhlarni, guruh ma’ruzasini tayyorlash va barcha o’quv guruhi oldida chiqish maqsadida, o’quv mavzusining bironta savolini tadqiq qilishdan iboratdir. Mavzu bo’yicha savollar guruhlar o’rtasida shunday taqsimlanadiki, yakun yasalganda, ularning ma’ruzalari yangi mavzuning barcha o’quv materialini qamrab olsin.
Guruhning ichida har bir ta’lim oluvchi savolning o’ziga taalluqli qismini tadqiq qiladi, zarur axborotni yig’adi va guruhga taqdim etadi. Keyin esa, yig’ilgan qismlar asosida guruhning umumiy ma’ruzasi shakllantiriladi. Tayyorlangan ma’ruza va so’zga chiqish uchun har bir guruh umumiy baho (guruh bo’yicha) oladi.
“Izlanish ” texnologiyasi
Ushbu usulning o’ziga xosligi - amaliy yo’nalishga ega biron-bir o’quv vazifasini amalga oshirish yoki amaliy loyihani bajarish uchun ta’lim oluvchilarning izlanuvchi guruhlarini shakllantirishdan iborat. Bu usulni amalga oshirish, yuqori darajada muammoli vazifalarni qo’yishni va kichik guruhlarga izlanish faoliyatida to’liq mustaqillikni berishni talab qiladi. Aynan shu tufayli, guruhlarni ixtiyoriy belgisi bo’yicha shakllantirishga ruxsat beriladi.
Ularning ishidan maqsad -ijodiy yondoshishni talab qiladigan mini-tadqiqot o’tkazish. Ular, empirik material yig’ilishlari, tadqiqot natijalarini statistik qayta ishlari, olingan
natijalarning yangiligini ifoda etishlari, tadqiqotni ma’ruza ko’rinishida shakllantirishlari zarur va nihoyat, tadqiqotning asosiy mazmuni hamda natijalarini, turli fan o’qituvchilari va ota-onalardan tashkil topgan maxsus ekspert kengash oldida «himoya » qilishlari kerak.
Tarmoqlar metodi (Klaster) texnologiyasi
Ushbu metod o’quvchi - talabani mantiqiy fikrlash, umumiy fikrlash doirasini kengaytirish, mustaqil ravishda adabiyotlardan foydalanishni o’rgatishga qaratilgan. Biron-bir mavzuni chuqur o’rganishdan oldin o’quvchilarning fikrlash faoliyatini jadallashtirish hamda kengaytirishga xizmat qiladi.
Klasterlarga ajratish - o’quvchilarga biror mavzu bo’yicha erkin va ochiq fikr yuritishga yordam beradigan pedagogik strategiyadir. U turli g’oyalar orasidagi bog’lanishlar haqida fikr yuritishga undovchi strukturalarni ajratib olishni talab etadi.
Bu metod biror mavzuni chuqur o’rganishdan avval o’quvchilarning fikrlash faoliyatini jadallashtirish hamda kengaytirish uchun xizmat qilishi mumkin. Shuningdek, o’tilgan mavzuni mustahkamlash, yaxshi o’zlashtirish, umumlashtirish hamda o’quvchilarni shu mavzu bo’yicha tasavvurlarini chizma shaklida ifodalashga undaydi.
Ushbu texnologiyani o’quvchilar bilan individual va guruh bo’lib ishlaganda qo’llash mumkin. Klasterlarga ajratish texnologiyasi uncha murakkab emas.
Katta o’lchamdagi qog’oz yoki doskaning o’rtasiga ochqich so’z yoziladi;
O’quvchilar ushbu so’z bilan bog’liq xayolga kelgan so’z va jumlalarni uni atrofiga yoza boshlaydilar;
YAngi g’oyalar paydo bo’lishi bilan xayolga kelgan so’zlar ham darhol yozib qo’yiladi;
So’zlarni yozish jarayoni o’ituvchi tomonidan belgilangan vaqt tugaguncha yoki barcha so’z va g’oyalar tugaguncha davom etadi.
Klasterlarga ajratishda bir qator qoidalarga ham rioya qilish zarur.
Xayolga kelgan hamma narsani ularning mazmuniga e’tibor bermasdan yozib borish;
Orfografiya va boshqa omillarga e’tibor bermaslik;
Vaqt tugaguncha, iloji boricha to’xtalmasdan yozish;
Iloji boricha ko’proq bog’lanishlar hosil qilishga harakat qilish; 10. G’oyalar va so’zlar sonini cheklab qo’ymaslik.
Quyida misol sifatida «Axborot» tushunchasini o’rganishda qo’llaniladigan klaster berilgan. Uni dars jarayonida yanada to’ldirish va kengaytirish mumkin.
|
| |